GiliGold/VAD_KnessetCorpus huggingface dataset:
דוד ביטן: בכל העולם הערבי, כל פעם שעלה האסלאם, הפסיקו את הבחירות, אין בחירות יותר.
דב חנין: ואתה אומר את זה כמייצג של האסלאם או מה?
דב חנין: אתה מייצג פה את האסלאם?
דוד ביטן: אתה לא במפלגה ש - - -
דב חנין: אתה במפלגה ש - - -
רוברט אילטוב: לא, הוא המפלגה הקומוניסטית.
דוד ביטן: איזה מפלגה אתה?
דב חנין: אה, איזה מפלגה - - -
דוד ביטן: המפלגה הקומוניסטית, כשהיא עלתה, היו בחירות?
דוד ביטן: במפלגה הקומוניסטית היו בחירות?
דוד ביטן: באידאולוגיה שלה אין בחירות.
דוד ביטן: אל תיקח אותי כל כך קשה.
דב חנין: אני לוקח אותך קשה מאוד, קודם כול כי אתה שם אותי באופן עקבי בסוף הרשימה.
דוד ביטן: לא לא לא.
דב חנין: אבל אני מעריך את זה - - -
דוד ביטן: אני רוצה – דב חנין.
דב חנין: אני מאוד מצטער על הצורה של הדיון הזה, ואני גם מצטער שנתת לי את רשות הדיבור בסוף.
דוד ביטן: למה בסוף?
דוד ביטן: יש עוד אנשים.
דוד ביטן: סמוטריץ עוד לא דיבר.
דב חנין: סמוטריץ דיבר שלוש פעמים.
דוד ביטן: לא, לא דיבר, הוא רק ענה.
איילת נחמיאס ורבין: גם חברי ועדת הכנסת, אגב, לא דיברו.
דוד ביטן: חברי ועדת הכנסת עוד לא דיברו.
דוד ביטן: נתתי לך באמצע.
דוד ביטן: אז תפסיק לקטר.
דב חנין: אני מצטער שנתת לי לדבר באמצע, כי אני רוצה להעיר על המתכונת של הדיון הזה, שאני רואה בה טעם מאוד רציני לפגם.
דוד ביטן: מה הפגם?
דוד ביטן: בוא נלמד לפעמים הבאות.
דב חנין: אגיד לך, אדוני היושב-ראש.
דוד ביטן: אני לא צריך לשמוע קודם כול את הנושאים החדשים?
דוד ביטן: נו, אז מה אתה רוצה?
דב חנין: על זה אני רוצה לדבר, אני רוצה להסביר את הבעיה.
דב חנין: אנחנו נמצאים במצב, ופה נמצא אתנו הייעוץ המשפטי של הוועדה ואתה יכול לשמוע ממנו, שבפני ועדת החוקה נמצאים היום כמה נוסחים שונים, וגם לנו, המשתתפים בדיון של הוועדה, עדיין לא ברור מהם באמת הנושאים שהולכים לידון - - -
דוד ביטן: הנה, יש לך נוסח סופי להיום.
דב חנין: לא, אין נוסח סופי להיום.
דוד ביטן: מה זה לא? יש.
איילת נחמיאס ורבין: בעצמך אמרת שאתה הולך לשבת על תיקון לנוסח.
דוד ביטן: לא, אני רוצה בהחלטה עצמה אולי לעשות מספר תיקונים מראש.
איילת נחמיאס ורבין: אז אין נוסח סופי.
דוד ביטן: יש לך מה שקיבלת היום, זה הנוסח, ריבונו של עולם.
ניסן סלומינסקי: תשבח שהוועדה שומעת, ערה ומתפתחת.
ניסן סלומינסקי: זה הרי התפקיד של הוועדה.
איילת נחמיאס ורבין: זה רק בכיוון אחד, ניסן, זו הבעיה.
ניסן סלומינסקי: לא, הנושא של הפירוט זה לא בכיוון אחד.
דב חנין: אין בפני ועדת החוקה עדיין נוסח מטעם הוועדה.
דוד ביטן: זה האחרון.
דב חנין: לא, אין נוסח מטעם הוועדה.
דוד ביטן: סלח לי, יש נוסח או אין נוסח?
דב חנין: אין נוסח מטעם הוועדה.
מיכל רוזין: אין מטעם הוועדה.
דוד ביטן: רגע, יש יועץ משפטי.
דוד ביטן: אבל מה זה מטעם הוועדה?
דב חנין: איזה?
דב חנין: הוא לא הוצג בפנינו.
ניסן סלומינסקי: הוא הוצג בפניכם.
דוד ביטן: מה זה לא הוצג?
דוד ביטן: הנה האחרון.
דב חנין: מה זה האחרון?
ניסן סלומינסקי: לא מבין, כל הדיון שעכשיו היה על הקרקעות והכול, במה דנת עכשיו?
דוד ביטן: על מה הגישו נושא חדש?
דוד ביטן: על האוויר?
ניסן סלומינסקי: על מה דנת עכשיו?
ניסן סלומינסקי: לא על הנוסח שהוצג בפניך?
ניסן סלומינסקי: אז על מה דנתם עם הקרקעות והכספים וחובת המכרזים והכול?
ניסן סלומינסקי: זה שני הסעיפים שהכנסנו או היינו ערים לבקשה של האופוזיציה.
דוד ביטן: לא, אתה טועה הפעם, דב.
דוד ביטן: תתייחס לנושא אחר, יותר טוב.
דב חנין: לא, אתייחס בכל זאת למה שאני רוצה, כי אני חושב - - -
דוד ביטן: בסדר, אתה יכול, אבל - - - שאתה טועה.
דב חנין: הנוסח שנמצא בפני הוועדה איננו נוסח מטעם הוועדה לקראת הכנה לקריאה שנייה ושלישית, כמו שמקובל בוועדה של הכנסת שדנה לקראת קריאת שנייה ושלישית.
דוד ביטן: כבוד היושב-ראש, הנוסח שהגשתם היום, זה גם נוסח שלכם, גם של הוועדה?
דב חנין: זה נוסח שכתוב עליו מטעם הנהלת הקואליציה.
דוד ביטן: הוועדה אימצה את הנוסח של הקואליציה, זה הכול.
דב חנין: לא, הוועדה לא אימצה עוד שום דבר.
ניסן סלומינסקי: לאור ההתפתחות - - -
דוד ביטן: לא הוועדה בהחלטה, הנוסח שהונח מטעם יושב-ראש הוועדה גם כן.
דוד ביטן: מה, מה שהם כתבו?
דוד ביטן: אז מה אם הם כתבו?
דוד ביטן: אתם לא יכולים לבטל את ההסתדרות הציונית בחוק.
דוד ביטן: אם זה בהסכמה, אין בעיה.
ניסן סלומינסקי: אף אחד לא רוצה לבטל, זה בסדר.
דוד ביטן: רק בלבלת לי את המוח, נשפכו המים.
דוד ביטן: סמוטריץ, אתה רק בלגן עושה.
דוד ביטן: יש החלטת קואליציה שכל פעם שהצבעת נגד, נצביע חמש פעמים נגדך.
בצלאל סמוטריץ': אף פעם לא הצבעתי נגד.
דוד ביטן: או נמנעת או לא השתתפת.
בצלאל סמוטריץ': גם אף פעם לא נמנעתי.
דב חנין: אדוני היושב-ראש, אני יכול להמשיך?
דב חנין: אני יכול לדבר?
דב חנין: בנוסף לבעיה שהפנית אליה, אדוני היושב-ראש, ישנה בעיה נוספת שהיא בעיה מאוד מהותית בהצעת החוק.
דב חנין: הצעת החוק הזו בעצם משלבת בין שני דברים שהשילוב ביניהם הוא בלתי אפשרי.
דב חנין: מצד אחד, וזה אחד השינויים הגדולים שיש בהצעת החוק, שאם אתה מתייחס אליה כהצעת חוק מטעם הוועדה, אני לא רואה אותה כך - - -
דב חנין: בסדר בסדר.
דב חנין: אדוני היושב-ראש, הצעת החוק הזו עושה שני דברים שאי –אפשר לשלב ביניהם.
דב חנין: מצד אחד, היא מבצעת הליך של אצילת סמכויות – אדוני.
דוד ביטן: כן כן, אני שומע.
דב חנין: היא מאפשרת מהלך של אצילת סמכויות - - -
דוד ביטן: דבר, אני שומע אותך.
דב חנין: היא מאפשרת – אני פשוט רוצה לאפשר לתקן את הנזקים הסביבתיים של החטיבה להתיישבות.
דוד ביטן: הם עושים עבודה.
דוד ביטן: אתה יכול להתווכח על העבודה - - -
דב חנין: שלא תתקלקל לך המערכת האלקטרונית.
דוד ביטן: לא, אל תדאג.
דוד ביטן: אה, זה נכון.
ניסן סלומינסקי: אז נפנה לחטיבה שתטפל בזה.
דוד ביטן: אגב, יש תיקון לחוק שאפשר לחייב אותי בקנס.
דוד ביטן: שפכתי מים והתקלקל המחשב.
דוד ביטן: לא, ארבל?
<ארבל אסטרחן: טוב שהורדת את הסכום.
דוד ביטן: טוב שהורדתי את זה ל-5,000 שקל.
דב חנין: בהמלצת האופוזיציה.
דוד ביטן: אבל זה בתום לב היה.
דוד ביטן: בעצם נחייב את סמוטריץ על זה שהוא בלבל לי את המוח, זה גם היה יכול להיות.
דב חנין: יש פה מהלך שאי-אפשר לעשות אותו.
דב חנין: מצד אחד מאפשרים אצילת סמכויות של הממשלה.
דב חנין: וזה, אגב, דבר שלא היה בהצעת החוק בעת שהיא עברה קריאה ראשונה.
דב חנין: אצילת הסמכויות של הממשלה זה לא דבר שהיה קיים בהצעת החוק כשהיא עברה קריאה ראשונה.
דוד ביטן: זה הנזק שעשיתם בזה שעצרתם.
דוד ביטן: אז הם ישבו ותיקנו אותו.
דב חנין: לא, לא עשינו כלום.
דוד ביטן: לפעמים האופוזיציה עושה נזק.
דב חנין: סמוטריץ, סמוך עליו, הוא יודע לעשות שיעורי בית גם בלי שהאופוזיציה עוזרת לו.
דב חנין: הוא, אדוני, הפך את הצעת החוק הזו מהצעת חוק דקלרטיבית, בקריאה הראשונה המשמעות שלה הייתה מאוד מאוד כללית וכוללנית, להצעת חוק עם שיניים אופרטיביות.
דוד ביטן: אתם רוצים לחזור לנוסח הראשוני?
דוד ביטן: לא טוב לכם?
דב חנין: זו הדרישה.
דוד ביטן: זה שהתנגדתם.
דב חנין: לא, התנגדנו גם לנוסח הראשוני.
דב חנין: אבל כשעל הנוסח הראשוני הזה מוסיפים, משלבים קומות שלמות של הוראות אופרטיביות, כמו שיש בהצעת החוק הזו, זו הצעת חוק אחרת.
דב חנין: ולכן מבחינה מהותית זה נושא חדש.
דב חנין: אני רוצה לומר לך, אדוני היושב-ראש, שמה שעושים פה בהצעת החוק זו באמת תוצאה בלתי אפשרית.
דב חנין: מצד אחד אוצלים סמכויות על הגוף הזה שנקרא החטיבה להתיישבות, מצד שני ההחלה של הנורמות עליו היא החלה מאוד מאוד חלקית.
דב חנין: כמו שאמר פה בצורה מאוד ישרה חבר הכנסת סמוטריץ, עיקר הפעילות, לטעמו, של החטיבה להתיישבות, נותרת למשל מחוץ בכלל לתחום הביקורת, מכיוון שזה דבר רגיש ויש לזה השלכות מדיניות.
דוד ביטן: רק בתחום אחד.
דוד ביטן: נו, מה אתה רוצה?
דב חנין: בסדר, הוא אומר אבל שזה עיקר הפעילות.
דוד ביטן: יש דברים כאלה בכל מדינה מתוקנת.
ניסן סלומינסקי: - - - זה הממשלה, זה לא החטיבה.
דב חנין: זה עיקר הפעילות.
דוד ביטן: מה העיקר?
דוד ביטן: העיקר זה הביקורת או העיקר זה הפעילות?
דוד ביטן: הפך להיות פה שהביקורת זה העיקר במדינה הזאת.
דב חנין: העיקר זה חוסר השקיפות.
דוד ביטן: יש גם דברים שצריך – אולי נעשה ביקורת על המוסד?
דוד ביטן: נראה, נעשה, תהיה שקיפות על הפעילות של המוסד.
דוד ביטן: יש דברים שלא נתונים לביקורת, אין מה לעשות.
ניסן סלומינסקי: עכשיו על השב"כ בוא נעשה - - -
מיכל רוזין: זו הדרישה שלכם עכשיו, לא?
מיכל רוזין: זו לא הדרישה שלכם?
דב חנין: זו הגישה של הבית היהודי.
דב חנין: הבית היהודי מתייחסים באמת לדבר הזה, לגוף הזה שנקרא החטיבה להתיישבות, שהוא צינור שלהם להעברת כספים לגרעינים שלהם ברמת-אביב ובמקומות אחרים, כאילו שזה תחום דומה למוסד.
דב חנין: עם כל הכבוד, זה לא דומה למוסד.
דב חנין: יש הצדקות לאי שקיפות במוסד שאין אותן על הבית היהודי עדיין.
דב חנין: ואני אומר לך, אדוני, בצדק נתת את הדוגמה הזו, יש הבחנה בין המוסד לבין החטיבה להתיישבות.
דב חנין: אבל כשאנחנו מדברים על שימוש בכספי ציבור למטרות פוליטיות, שזו החטיבה להתיישבות, וכמו שאמרת, זה לא רק התיישבות, כל העולם מתמלא בחטיבה להתיישבות, אז אי-אפשר לעשות את המהלך הזה שבו מצד אחד מאפשרים אצילת סמכויות של המדינה, של הממשלה, ומצד שני לא מאפשרים שקיפות ולא מאפשרים ביקורת בהיקפים הנדרשים.
דב חנין: השקיפות והביקורת אינם מקבילים לסמכויות שהחטיבה להתיישבות מקבלת, זה הכשל הגדול שיש כאן.
דב חנין: מצד אחד אצילת סמכויות בלי גבולות, מצד שני שקיפות וביקורת מאוד מאוד מצומצמים.
דב חנין: ולכן, אדוני היושב-ראש, הנוסח שבעצם נמצא כאן מטעם הנהלת הקואליציה, הוא לא רק סופר נושא חדש, גם חוק חדש, אלא ברמה המהותית, עזוב נוסח חדש, הוא עושה פה דברים בלתי סבירים.
דוד ביטן: אבל אמרתי בהתחלה שאנחנו על מדרון חלקלק.
דוד ביטן: אם לא נאפשר לוועדות לעשות תיקונים וכל דבר יהיה נושא חדש, אנחנו פוגעים בעצמנו.
מיכל רוזין: זה ממש לא כל דבר.
דוד ביטן: ולכן המדרון החלקלק הזה, אסור לנו להיכנס אליו.
דוד ביטן: רוצים לעשות תיקונים?
דוד ביטן: אני בעד לעשות תיקונים.
דוד ביטן: בלי להיכנס למדרון חלקלק, שהוא מסוכן מאוד מבחינת הליכי החקיקה.
רוברט אילטוב: יש לך הערכת זמן להצבעה?
איילת נחמיאס ורבין: אבל אתה הזכרת בעצמך - - -
דוד ביטן: אמרתי שיש דברים שצריך אולי לתקן.
איילת נחמיאס ורבין: - - - להביא את זה ככה.
דוד ביטן: אבל להגיד שכל פיפס - - -
מיכל רוזין: זה לא פיפס.
מיכל רוזין: זה לקריאה שנייה ושלישית.
מיכל רוזין: זה לא פיפס, זה שינוי החוק.
דוד ביטן: וצריך לחזור לוועדת שרים, אנחנו פה על מדרון מאוד מסוכן.
דוד ביטן: פעם זה לטובתנו, פעם זה לרעתנו.
דוד ביטן: תיקחו את זה בחשבון.
דוד ביטן: אחרת כל דבר יגידו לי - - -
איילת נחמיאס ורבין: לא, היושב-ראש, סליחה, יש פה עוד מחויבויות, עם כל הכבוד.
איילת נחמיאס ורבין: סליחה, יש פה עוד אנשים.
דוד ביטן: אמרתי, אני יכול לשנות.
איילת נחמיאס ורבין: אבל אתה קבעת - - - התחרטת.
דוד ביטן: אני רוצה להמשיך את סדר-היום.
איילת נחמיאס ורבין: סליחה, אמרת שעה - - -
דוד ביטן: אז אמרתי, אז נתתי 40 דקות.
דוד ביטן: לא, אבל אני צריך זמן גם לשבת.
דוד ביטן: מתי אשב?
איילת נחמיאס ורבין: סליחה, גם אנחנו צריכים את הזמן, אדוני.
דוד ביטן: אז תדחו את הנהלת הקואליציה.
איילת נחמיאס ורבין: סליחה, עם כל הכבוד, אתם אורחים בוועדת הכנסת.
בצלאל סמוטריץ': - - - לחזור חזרה להצביע בכספים.
מיכל רוזין: בסדר, כולנו פה, יש לנו עוד ועדות והצבעות.
דוד ביטן: מתי אשב על זה?
דוד ביטן: אני צריך זמן לשבת.
דוד ביטן: 13:20.
דוד ביטן: לא, בגלל שאני צריך גם לשבת על זה.
ניסן סלומינסקי: רגע, יש לך עוד נושאים?
דוד ביטן: יש לי, כן.
דוד ביטן: אז מתי אשב על זה?
דוד ביטן: טוב, בואו נמשיך.
דוד ביטן: דיווח שרים לוועדות לפי סעיף 23 - - -
רועי פולקמן: דוד, אתה יכול לחזור לסעיף א'.
רועי פולקמן: בוא נגמור עם החוקים.
דוד ביטן: אבל אני צריך את החבר'ה.
דוד ביטן: איפה החבר'ה?
דוד ביטן: בינתיים תגייסו לי את האנשים.
דוד ביטן: איפה עליזה?
רועי פולקמן: נדאג לזה.
רוברט אילטוב: רגע, אתה מסיים את הישיבה או שאתה - - -
דוד ביטן: לא, אני ממשיך בסדר-יום.
רוברט אילטוב: אז בוא נמשיך.
דוד ביטן: אז הנה, אני ממשיך.
דוד ביטן: סעיף ד' עכשיו.
דוד ביטן: רבותי, תקשיבו רגע.
דוד ביטן: רגע, אתם הולכים או מה?
דוד ביטן: יש לנו הרי חובת דיווח של השרים לוועדות.
דוד ביטן: מכיוון שקצת התבלגן העסק עם כל ההעברות של הממשלה, העבירו נושאים ממשרד למשרד, אנחנו מעדכנים את הרשימה לפי הוועדות.
דוד ביטן: אז בוא נתחיל.
דוד ביטן: אתם אתי רגע?
דוד ביטן: ראש הממשלה זה ועדת החוץ והביטחון; שר הביטחון – ועדת החוץ והביטחון.
דוד ביטן: למי שיש הערה, שיעצור אותי בקריאה.
דוד ביטן: שר החוץ – ועדת החוץ והביטחון; השר לנושאים אסטרטגיים והסברה – ועדת החוץ והביטחון; שר המודיעין – ועדת החוץ והביטחון; השר לשיתוף פעולה אזורי – ועדת החוץ והביטחון.
<ארבל אסטרחן: תגיד את כל השרים עכשיו מ-7 עד 12.
<ארבל אסטרחן: והעבירו בכנסת הזאת - - -
דוד ביטן: שהעברנו – ברור, אמרתי את זה בהתחלה.
דוד ביטן: שר הפנים – ועדת הפנים והגנת הסביבה; שר לביטחון הפנים – ועדת הפנים והגנת הסביבה; שר להגנת הסביבה – ועדת הפנים והגנת הסביבה; שר לשירותי דת – ועדת הפנים והגנת הסביבה; שר המשפטים – ועדת החוקה, חוק ומשפט; שר העלייה והקליטה – ועדת העלייה, הקליטה והתפוצות; שר התפוצות – ועדת העלייה, הקליטה והתפוצות; שר המדע, הטכנולוגיה והחלל – ועדת המדע והטכנולוגיה.
דוד ביטן: בעד סעיף ד' לסדר-היום – פה אחד.
דוד ביטן: שלוש.
דוד ביטן: הצעת חוק הפיקוח על שירותים פיננסיים.
דוד ביטן: אנחנו מציעים להעביר את זה לוועדת – איך קוראים לזה?
דוד ביטן: לא הרפורמות.
<ארבל אסטרחן: עכשיו השאלה איך היא תיקרא.
דוד ביטן: לשנות בבקשה את השם.
דוד ביטן: בוא נשנה את השם.
דוד ביטן: עכשיו בוא נתקן.
דוד ביטן: הנושא של חוק ההסדרים כבר תיקנו.
רוברט אילטוב: אל תתחיל עכשיו - - -
דוד ביטן: תגיד לו תודה וזהו.
רועי פולקמן: בסדר, דוד, אם צריך גם בצלאל יבוא.
<אתי בן יוסף: לשנות את השם.
<ארבל אסטרחן: - - - את הוועדה של חבר הכנסת כהן.
דוד ביטן: בוא נשנה קודם כול את השם.
דוד ביטן: צריך לעשות שתי הצבעות?
דוד ביטן: אז אנחנו משנים את השם.
רועי פולקמן: הוועדה לפיננסים והתחדשות עירונית.
רועי פולקמן: או התחדשות עירונית פיננסית.
<ארבל אסטרחן: עבר חוק התכנון והבנייה השבוע.
רועי פולקמן: נו, אז לבנייה פיננסית.
דוד ביטן: חייבים לתקן את השם.
דוד ביטן: אוקיי, היועצת המשפטית תעשה תיקון של השם ונתקן ונוסיף גם את החוק הזה וגם את החוקים אחרים, ונבטל את מה שהיא סיימה את העבודה.
דוד ביטן: אוקיי, מי בעד להעביר את זה לוועדה של אלי כהן?
דוד ביטן: אני מצביע.
דוד ביטן: אה, פה.
<קריאה: תצביע במחשב, רועי.
רועי פולקמן: הנה, גם בצלאל אתנו.
<אתי בן יוסף: רועי, תצביע במחשב.
רועי פולקמן: אני לא יכול להצביע.
רועי פולקמן: לא, תצביעו ידנית, כי גם בצלאל לא מחובר.
בצלאל סמוטריץ': ידנית, נו.
דוד ביטן: טוב, בוא.
דוד ביטן: זה לא עובד גם.
דוד ביטן: בעד העברת הצעת החוק לוועדה בראשות חבר הכנסת אלי כהן – פה אחד.
<קריאה: גם רוברט הרים את היד.
דוד ביטן: לא, לא הצבענו.
<אתי בן יוסף: לא, זה השני.
רוברט אילטוב: איזה חוק?
<אתי בן יוסף: זו הצעה לסדר-יום.
דוד ביטן: נראה לי ועדת העבודה, לא?
<אתי בן יוסף: כן כן.
דוד ביטן: הכי מתאים ועדת העבודה, הרווחה והבריאות.
דוד ביטן: מי בעד? נו, אתם מצביעים או לא?
דוד ביטן: מה, אני מצביע לבד?
דוד ביטן: בעד ההצעה להעביר את ההצעה לסדר-היום לוועדת העבודה, הרווחה והבריאות – פה אחד.
דוד ביטן: זהו, נכון?
דוד ביטן: נשאר לנו רק דבר אחד, זה הנושא של החטיבה להתיישבות.
רועי פולקמן: זהו?
דוד ביטן: אבקש מרויטל סויד שתשב אתנו גם כן בעניין הזה.
דוד ביטן: את מסכימה?
רויטל סויד: לצערי הרב, אני לא יכולה.
<ארבל אסטרחן: תגיד שאתה נועל את הישיבה.
דוד ביטן: אני לא נועל, עוד שעה הצבעה.
<ארבל אסטרחן: אה, אז אתה עושה הפסקה.
<אתי בן יוסף: הפסקה.
דוד ביטן: רבותי, אני רוצה להמשיך את הישיבה.
דוד ביטן: למה נרשמתם לדיון?
דוד ביטן: אין דיון.
דוד ביטן: אני מוריד את הסעיף בסדר-היום.
דוד ביטן: מה שהורדתי בהתחלה, לגבי פטור מחובת הנחה, אני מוריד את זה מסדר-היום.
<קריאה: מה זה מוריד?
דוד ביטן: מוריד את הפטור מחובת הנחה.
ניסן סלומינסקי: אתה מוריד את זה?
דוד ביטן: אין צורך, היום לא יסיימו את הדיון בחוק.
איילת נחמיאס ורבין: ניסן, אתה לא באמת מופתע.
דוד ביטן: לא, אם היום אתם מעלים את זה בהודעה, לא צריכים פטור בכלל.
דוד ביטן: ותמיד אני יכול מחר.
יואב בן צור: ליום רביעי לא צריכים פטור.
דוד ביטן: טוב, רבותי, אני רוצה להקריא לכם את הצעת ההחלטה.
ניסן סלומינסקי: דוד, אני צריך, אם ביום רביעי תהיה הצבעה, אז צריכים פטור.
ניסן סלומינסקי: ביום שלישי אגמור את ההצבעה.
דוד ביטן: אבל הנה, מועלם אמרה לי שאני יכול להוריד.
דוד ביטן: שיגעתם אותי.
<ארבל אסטרחן: שלישי לרביעי - - -
דוד ביטן: אם אני מגיש את זה היום, אז אין בעיה, נכון?
ניסן סלומינסקי: לא, לא אגמור - - -
<קריאה: אם אתה מגיש את זה ביום שלישי גם אין בעיה.
דוד ביטן: גם יום שלישי אין בעיה , ליום רביעי.
דוד ביטן: יום אחד אתה צריך.
דוד ביטן: אין לך בעיה, מה אתה רוצה?
ניסן סלומינסקי: אם אני גומר ביום שלישי עד - - -
דוד ביטן: אז אתה מניח, אז ביום רביעי אתה יכול.
<ארבל אסטרחן: אם אתה מניח בשלישי, אפשר ברביעי להגיש.
דוד ביטן: לא חייבים בכל דבר פטור.
יואב בן צור: ניסן, אתה לא צריך.
יואב בן צור: מה, אתה ותיק, אתה לא יודע?
יואב בן צור: יום אחד לפני אתה עושה את זה.
יואב בן צור: ניסן, אם לא תגמור, נכנס ועדת כנסת ביום רביעי, נעשה לך פטור.
דוד ביטן: טוב, אני רוצה להקריא לכם את נוסח הצעת ההחלטה.
ניסן סלומינסקי: דוד, המליאה תהיה נורא קצרה מחר, לא נספיק.
ניסן סלומינסקי: כן תעלה את זה.
ניסן סלומינסקי: מחר המליאה תהיה קצרה מאוד לפי הסדר-יום.
דוד ביטן: אני תמיד יכול לעשות מחר.
דוד ביטן: בוא תתקדם.
ניסן סלומינסקי: לא, אבל לא אגמור את ההצבעות ולא תהיה מליאה.
יואב בן צור: אז תכנס ועדת כנסת מחר, מה הבעיה?
דוד ביטן: מחר נכנס אם צריך, מה אתה רוצה?
יואב בן צור: הקואליציה החליטה שתגיש את זה ביום רביעי, נו.
דוד ביטן: אם צריך, אכנס מחר ישיבה.
דוד ביטן: בוא, תתקדם, אולי אתה כן מסיים את זה?
דוד ביטן: עוד לא התחלת - - -
דוד ביטן: טוב, רבותי, הצעת ההחלטה שלי היא כזאת, אני מקווה שתסכימו לחלקה: ועדת הכנסת - - -
<קריאה: אני במקום יואל.
דוד ביטן: אמרתי לה, הודעתי.
דוד ביטן: ויתרתי על הדבר הזה.
ניסן סלומינסקי: לא תהיה מליאה, דוד.
רויטל סויד: ניסן, אני מוחה על זה שלנו אין כזה בוועדת החוקה.
ניסן סלומינסקי: הסברתי להם כבר שזה מתוכנת מראש להצבעות.
אוסאמה סעדי: אה, כאילו אצלך לא מתוכנת.
ניסן סלומינסקי: אצלנו זה לא הולך, אצלנו - - -
רויטל סויד: אצלך כל הדיון מתוכנת.
אוסאמה סעדי: דמוקרטיה אצלך.
אוסאמה סעדי: שיא הדמוקרטיה אצלך.
ניסן סלומינסקי: אצלנו שיא הדמוקרטיה.
ניסן סלומינסקי: איפה יש לכם כזה דיון - - -
דוד ביטן: אם הוא מניח מחר אין לו בעיה.
דוד ביטן: אם הוא לא יספיק, אתן לו.
דוד ביטן: אם הוא יגיד בבוקר, אתן לו, אז מה הבעיה?
דוד ביטן: לא צריך סתם לבקש משהו שייכנס עכשיו לוויכוח של ארבע שעות.
<ארבל אסטרחן: שלא בטוח שצריך בכלל.
דוד ביטן: ואולי לא צריך?
אוסאמה סעדי: אולי לא צריך, נכון.
דוד ביטן: אני גם ביום רביעי בבוקר יכול לתת פטור.
דוד ביטן: נעשה ישיבה ב-09:00 - - -
<קריאה: נכון נכון.
דוד ביטן: לא יצטרכו, אני אומר לכם, ביום שלישי הוא ישים את זה.
דוד ביטן: הוא עושה את כל הבלגן והוא לא פה.
שולי מועלם-רפאלי: אני פה.
מיכל רוזין: זה לא סמוטריץ.
ניסן סלומינסקי: בכספים יש הצבעות - - -
<קריאה: מישהו צריך לדאוג שם לשיבר.
ניסן סלומינסקי: מישהו צריך לדאוג להעביר את הכספים הרי.
דוד ביטן: הצעת החוק עוסקת בהסדרת מעמדה של החטיבה להתיישבות וביחסים שבין - -
דוד ביטן: לא, הנושא חדש.
ניסן סלומינסקי: רגע, את מצביעה?
דוד ביטן: - - ביחסים בין הממשלה והחטיבה להתיישבות, והתיקונים המוצעים אינם חורגים מגדר נושא זה, גם אם יש בהם כדי להציע דגם שונה של יחסים.
דוד ביטן: הדבר נכון הן לגבי הטענות הנוגעות לשינוי היחסים, מיחסים של הטלת משימות ליחסים של האצלת סמכויות, והן לגבי הטענות שעניינן שקיפות פעילותה של החטיבה, שכן כל אלו הן במסגרת סמכותה של ועדת החוקה, חוק ומשפט לקבוע את פרטי היחסים שבין החטיבה להתיישבות והממשלה.
דוד ביטן: לצד החלטת הוועדה, אבקש להפנות את תשומת לבכם להסכמות שגובשו עם יושב-ראש ועדת החוקה, ולפיהן: בסעיף 6ב(א) המוצע – יוחזרו המילים שנמחקו, ולפיהן החטיבה היא אחת מזרועות הביצוע למימוש ייעודה של ההסתדרות הציונית העולמית; בסעיף 6ב(א) המוצע – תתווסף הקביעה ולפיה האצלת הסמכות להסתדרות הציונית העולמית תיעשה אך ורק בהסכמתה – כי לא די בהחלטת ממשלה, צריך גם את ההסכמה של ההסתדרות לעניין הזה, למי להפנות, איך להפנות וכל הדברים האלה.
דוד ביטן: מי בעד ההצעה כפי שהקראתי?
אלעזר שטרן: רגע, אז מה השתנה פה?
מיכל רוזין: מה זה אומר, שאין נושא חדש בשום דבר שהגשנו?
<קריאה: אז על מה אנחנו מצביעים עכשיו?
איילת נחמיאס ורבין: למה שההסתדרות תסכים?
מיכל רוזין: הצענו נושא חדש וגם סמוטריץ.
מיכל רוזין: ואני לא רואה אותו פה כדי לחזור בו מההחלטה על נושא חדש.
<קריאה: הנה סמוטריץ.
מיכל רוזין: לא ראיתי אותך, אתה קטן.
מיכל רוזין: אני קטנה, אז אתה יודע, זה אותו דבר, אני מודה.
<קריאה: באותו גובה.
מיכל רוזין: קיזוז.
אוסאמה סעדי: אדוני היושב-ראש, העלינו נושא חדש, צריכים להצביע קודם כול - - -
אוסאמה סעדי: לא על ההצעה שלך.
דוד ביטן: לא הבנתם.
דוד ביטן: אסביר את זה עוד הפעם.
<קריאה: בהסכמתו.
ניסן סלומינסקי: בהסכמת ההסתדרות הציונית.
דוד ביטן: אסביר עוד הפעם.
דוד ביטן: ההצעה שלי דוחה את הטענות לנושא חדש, הסברתי גם למה.
<קריאה: דוחה?
דוד ביטן: דוחה.
דוד ביטן: מעבר לזה, הסברתי שהגעתי לסיכום עם יושב-ראש הוועדה לגבי עניין מסוים שהוא מאוד מאוד משמעותי וחשוב.
ניסן סלומינסקי: שעלה פה.
דוד ביטן: זה לא בסמכות של ועדת הכנסת, זה בסמכות ועדת החוקה, אבל התעקשתי על זה.
רויטל סויד: איזה נושא?
רויטל סויד: של חופש המידע?
דוד ביטן: הנושא של העברת סמכויות, העברת נושאים לחטיבה, במיוחד בנושאים שקשורים לאמנה, תיעשה רק בהסכמת ההנהלה הציונית.
דוד ביטן: זאת אומרת, אם היא לא מסכימה, החלטת הממשלה לא יהיה לה תוקף בעניין הזה.
דוד ביטן: ולכן באותו רגע עשינו הגנה על ההנהלה הציונית וכל החטיבות שמה מול החטיבה להתיישבות.
מרב מיכאלי: אבל זה לא משנה, אדוני, ההצבעה היא קודם כול האם זה נושא חדש או לא נושא חדש?
אוסאמה סעדי: אבל זה חלק - - -
דוד ביטן: זה לא נושא חדש, הסברתי גם למה.
דוד ביטן: יכולתי לא להגיד את זה, ואז הוא היה משנה את זה בוועדה.
דוד ביטן: אני אומר בשקיפות מלאה מה הגעתי אתו לסיכום, זה הכול.
איילת נחמיאס ורבין: אבל בוועדת הכנסת צריך להצביע על נושא חדש.
איילת נחמיאס ורבין: ועדת הכנסת מצביעה על נושא חדש.
אוסאמה סעדי: אבל למה זה בוועדת הכנסת?
דוד ביטן: אז אני מפנה את תשומת לבכם, הפניתי.
דוד ביטן: אמרתי – עוד פעם, איפה ההחלטה?
מיכל רוזין: אפשר לקבל את זה מודפס, שנראה את הנוסח שלך?
מיכל רוזין: מה לא חובה?
דוד ביטן: לא חובה לתת לכם את זה מודפס.
מיכל רוזין: אנחנו לא מצליחים להבין אבל.
דוד ביטן: הסברתי שאני דוחה את הטענות של נושא חדש.
רויטל סויד: אנחנו רוצים להצביע על זה.
דוד ביטן: אז אני מסביר עוד הפעם.
אוסאמה סעדי: בלי התוספת, למה צריך תוספת?
דוד ביטן: התוספת רק אמרתי, מה הגעתי לסיכום.
אוסאמה סעדי: זה משהו לוועדת החוקה.
ניסן סלומינסקי: אין נושאים שביקשתם שהם נושא חדש?
מיכל רוזין: לא, הוא לא קיבל, הוא דוחה.
ניסן סלומינסקי: הוא קיבל.
מיכל רוזין: אז תחזור, דוד, לא הבנו.
מיכל רוזין: אבל לא הבנו, אתה רואה שיש פה – אנחנו לא עושים דווקא.
דוד ביטן: הנימוקים למה אני דוחה.
איילת נחמיאס ורבין: אני רוצה שהם יריבו על הסעיף.
דוד ביטן: אוקיי, בואו נצביע.
דוד ביטן: זה לא נושא חדש, וכל הטיעונים שנותנים בעניין הזה, אני מבקש לדחות אותם.
<אתי בן יוסף: שיצביעו ב - - -
דוד ביטן: לא משנה, בוא נצביע, חבל לי על הזמן.
דוד ביטן: תספרי בבקשה, תספרי.
<קריאה: שיעשו גם וגם.
<קריאה: תצביעו גם במחשב.
רויטל סויד: אבל זה אותה גברת - - -
דוד ביטן: ככה הם רוצים.
דוד ביטן: הלכתי ותיקנתי את זה.
דוד ביטן: אז מה, גם לא בסדר?
דוד ביטן: אז לא צריך.
דוד ביטן: כן, כמה?
דוד ביטן: בבקשה, מי נגד?
<קריאה: תצביעו במחשב מי שלא הצביע.
<קריאה: להצביע במחשב גם.
דוד ביטן: רק בשביל הנוהל.
דוד ביטן: בעד הצעת היושב-ראש – רוב
דוד ביטן: אוקיי, עכשיו, בנושא הזה הבקשה נדחתה.
<קריאה: רגע, מה זה?
<אתי בן יוסף: 6-9.
עבדאללה אבו מערוף: 6 ו-7.
דוד ביטן: 9 נגד 6, מה הבעיה?
דוד ביטן: עכשיו אסביר.
אוסאמה סעדי: אני מבקש רוויזיה.
בשעה 14: מה שהתכוונתי לומר, שמה שקראתי לכם הוא פשוט.
בשעה 14: קראתי לכם את הנימוקים למה לדעתי צריך לדחות את הנושא החדש, וקראתי לכם מה ההסכמות שהגעתי עם יושב-ראש הוועדה לעניין שני תיקונים שהם צריכים לעשות.
אוסאמה סעדי: הביאו לנו את זה מודפס.
מיכל רוזין: אז אפשר לראות את זה?
דוד ביטן: יביאו לכם את זה.
ניסן סלומינסקי: שני תיקונים ביקשתם, אמרתם שזה - - -
<קריאה: איזה שני תיקונים?
דוד ביטן: התיקון המשמעותי ביותר, הקשור – הנוסח הקודם היה הטלת משימות, ועכשיו האצלת סמכויות.
דוד ביטן: האצלת סמכויות היא טובה יותר מהסיבה הפשוטה, אסביר גם למה.
דוד ביטן: לדעתי זה טעות - - - אין הבדל גדול בשינוי הנוסח הזה, זה לא נושא חדש.
דוד ביטן: ודרך אגב, זה מעמיד בבעיה יותר את ההסתדרות הציונית, מכיוון שהיום הביקורת השיפוטית היא רק החלטת ממשלה, היא סבירה או לא סבירה.
דוד ביטן: מה שאני מאציל להם, גם על ההחלטות שלהם תהיה ביקורת שיפוטית לפי כללי המינהל התקין, אבל לא ניכנס לזה.
מיכל רוזין: בעניין של חוק חופש המידע, שאמרנו שזה נושא חדש, שלא היה בכלל?
דוד ביטן: לגבי הנושא השני, חבר כנסת שטרן טען טענה בעניין הזה של התחומים הנוספים, אני חושב שיש בזה משהו.
דוד ביטן: לא לגבי הנושא חדש, אלא יש בזה משהו ענייני.
דוד ביטן: הגעתי לסיכום עם יושב-ראש הוועדה שיתווסף – בכלל החלטת ממשלה לא מספיקה, לא לגבי התחומים הנוספים ולא לגבי תחומי ההתיישבות.
דוד ביטן: צריך הסכמה מפורשת של ההנהלה הציונית, של ההסתדרות, לגבי הכול.
דוד ביטן: אתם רוצים להעביר כסף לחטיבה להתיישבות על הנושאים שבסמכותה ועל נושאים נוספים, צריך שההנהלה הציונית תיתן הסכמה לזה.
אלעזר שטרן: אבל, ביטן, בינינו, מה זה - - -
דוד ביטן: כשזה יבוא להנהלה הציונית וייתנו להם לעשות משהו בעלייה, הם צריכים להגיד: אנחנו לא מסכימים לזה.
דוד ביטן: זה תחום ששייך לרפורמים, זה תחום ששייך לקונסרבטיבים, אני לא יודע, זה פעילות בחו"ל.
דוד ביטן: וזה הכול.
דוד ביטן: ואז יהיה משא ומתן בין הממשלה, לא סתם החלטה שבעצם תעקר מתוכן את הפעילות של ההסתדרות.
מיכל רוזין: אבל, דוד, מה התשובה שלך לגבי הנושא חדש לגבי חוק חופש המידע, שלא היה בכלל בהצעת החוק?
מיכל רוזין: ושמעקרים אותו.
מיכל רוזין: לא התייחסת לזה.
מיכל רוזין: אתה חייב להתייחס לזה.
דוד ביטן: לא כתבתם כלום על חופש המידע במכתב, נכון?
<אתי בן יוסף: הישיבה עוד לא הסתיימה.
דוד ביטן: לא, אני מסביר.
דוד ביטן: הנושא של השקיפות הועלה על-ידי האופוזיציה דווקא.
דוד ביטן: מה שאתם באים וטוענים, שלא די בנוסח שהוצע, זה לא עניין בדיון שלי, זה דיון בוועדת החוקה.
מיכל רוזין: אבל זה נושא חדש בכלל.
דוד ביטן: לא, אבל אתם ביקשתם.
מיכל רוזין: מה זה אתם ביקשתם?
דוד ביטן: אתם לא יכולים לבקש ואחר כך להגיד זה נושא חדש.
מיכל רוזין: לא, בטח שיכולים.
מיכל רוזין: זה נושא חדש מבחינת החוק.
דוד ביטן: אז לבטל את זה?
דוד ביטן: אני שואל אותך שאלה.
מיכל רוזין: תבטל, כן.
מיכל רוזין: אם זה - - - אולי עדיף שתבטל.
דוד ביטן: אני חושב שביקשתם שקיפות, אני טוען שזה דבר שאפשר להוסיף אותו.
דוד ביטן: אבל אם ביקשתם, אתם אחר כך טוענים - - -
מיכל רוזין: מזה זה ביקשתם?
מיכל רוזין: זה לא שאנחנו הבאנו את ההצעה הזאת.
רויטל סויד: לא ביקשנו, טענו שזה נושא חדש.
דוד ביטן: אבל זה לא דיון אצלי, זה דיון בוועדת החוקה.
מיכל רוזין: לא לא לא, סליחה.
רויטל סויד: טענו אבל שזה נושא חדש.
דוד ביטן: תטענו את העניין הזה, תגישו הסתייגות לחוק, אבל זה לא קשור אלי.
דוד ביטן: מה קשור אלי?
דוד ביטן: מה קשור אלי העניין?
דוד ביטן: את לא מסכימה אתי בעניין הזה?
רויטל סויד: לא, אני לא מצליחה להבין.
מיכל רוזין: לא, זה פשוט, תקשיבו, אתם מוציאים מכל הסיפור של נושא חדש את כל המשמעות שלו לחלוטין.
דוד ביטן: טוב, רבותי, אני פותח את הישיבה.
דוד ביטן: מי בעד - - -
יואל חסון: מה זה מי בעד?